《乘月夜行晨至黄洞过峡山已三十里》
清代·许宗彦

七年八过清远峡，一度题诗凝碧湾。寒月沈江明去棹，好风吹梦绕苍山。

旧游记坐谈经石，古洞谁寻白玉环。翠巘绿烟回望合，灵旗蚃曶二禺还。

作者简介：（1768—1818）浙江德清人，字积卿，一字固卿，又字周生。嘉庆四年进士，授兵部主事，就官两月告归。专心读书著述。学问通达古今，尤精天文及礼制。有《鉴止水斋集》。